Komission asetus (ETY) N:o 3602/90, annettu 13 päivänä joulukuuta 1990, jalostamattomien kuivattujen viikunoiden ja kuivattujen viinirypäleiden varastointituesta ja taloudellisesta korvauksesta annetun asetuksen (ETY) N:o 627/85 muuttamisesta



Virallinen lehti nro L 350 , 14/12/1990 s. 0056 - 0056

Suomenk. erityispainos Alue 3 Nide 35 s. 0256

Ruotsink. erityispainos Alue 3 Nide 35 s. 0256



KOMISSION ASETUS (ETY) N:o 3602/90, annettu 13 päivänä joulukuuta 1990, jalostamattomien kuivattujen viikunoiden ja kuivattujen viinirypäleiden varastointituesta ja taloudellisesta korvauksesta annetun asetuksen (ETY) N:o 627/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä maaliskuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 2201/90(2), ja erityisesti sen 8 artiklan 7 kohdan, sekä katsoo, että varastointitukea maksetaan varastoinnin tosiasiallisen keston mukaan, mutta sitä ei kuitenkaan voida maksaa sen markkinointivuoden loppua seuraavien kahdentoista kuukauden jälkeen, jona tuote on ostettu; varastoinnin aikana tapahtuu luonnollista hävikkiä; olisi säädettävä, että määrät, joille varastointitukea maksetaan olisi mukautettava komission asetuksen (ETY) N:o 626/85(3), sellaisena kuin se on viimeksi muutettuna asetuksella (ETY) N:o 3601/90(4), 26 artiklan 2 kohdassa säädetyn varastonmäärityksen jälkeen, luonnollinen hävikki, jonka mukaan taloudellinen korvaus myönnetään varastointielimelle ei saa olla suurempi kuin tavallisesti käsittelyn tai haihtumisen seurauksena häviävä määrä; tämä määrä olisi määritettävä kiinteäksi; kyseinen enimmäishävikki olisi vahvistettava varastonmäärityshetkellä; tämän vuoksi olisi muutettava komission asetuksen (ETY) N:o 627/85(5) säännöksiä, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 627/85 seuraavasti: 1) Korvataan 2 artiklan 1 kohta seuraavasti: "1. Varastointituki maksetaan tosiasialliselle varastointiajalle, mutta sitä ei kuitenkaan voida maksaa sen markkinointivuoden loppua seuraavien kahdentoista kuukauden jälkeen, jona tuote on ostettu. Varastoon saapumispäivää tai sieltä lähtemispäivää pidetään kuuluvana tosiasialliseen varastointiaikaan." 2) Lisätään 5 artiklan 1 kohtaan seuraava alakohta: "Luonnollinen hävikki todetaan asetuksen (ETY) N:o 626/85 26 artiklan 2 kohdassa tarkoitetun varastonmäärityksen laatimisesta säädettyinä päivänä." 3) Korvataan 5 artiklan 3 kohdassa viittaus "asetuksen (ETY) N:o 516/77 20 artiklassa" viittauksella "asetuksen (ETY) N:o 426/86 22 artiklassa". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 49, 27.2.1986, s. 1 (2) EYVL N:o L 201, 31.7.1990, s. 1 (3) EYVL N:o L 72, 13.3.1985, s. 7 (4) EYVL N:o L 350, 14.12.1990, s. 54 (5) EYVL N:o L 72, 13.3.1985, s. 17